
«Եվրասիական տնտեսական միության 
մաքսային օրենսգրքի մասին» 2017 թվականի ապրիլի 11-ի պայմանագիրն ուժի մեջ մտնելու համար անհրաժեշտ ներպետական ընթացակարգերը կատարելու մասին

Մենք՝ Եվրասիական տնտեսական միության անդամ պետությունների` Հայաստանի Հանրապետության, Բելառուսի Հանրապետության, Ղազախստանի Հանրապետության, Ղրղզստանի Հանրապետության եւ Ռուսաստանի Դաշնության ղեկավարներս, 
հայտարարում ենք «Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագիրը 2018 թվականի հունվարի 1-ից ուժի մեջ մտնելու համար անհրաժեշտ ժամկետներում ներպետական ընթացակարգերի կատարումն ավարտելու մտադրության մասին, 
նշում ենք, որ «Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրի իրականացումը նոր զարկ կհաղորդի եվրասիական ինտեգրման զարգացմանը՝ մաքսային կարգավորման ժամանակ ժամանակակից տեղեկատվական տեխնոլոգիաների օգտագործման շնորհիվ, կնպաստի տարանցման համակարգի կատարելագործմանը եւ տրանսպորտային միջանցքների ստեղծմանը՝ Հայաստանի Հանրապետության, Բելառուսի Հանրապետության, Ղազախստանի Հանրապետության, Ղրղզստանի Հանրապետության եւ Ռուսաստանի Դաշնության տնտեսությունների հետագա կայուն զարգացման նպատակով: 

	Հայաստանի Հանրապետության նախագահ՝
	Բելառուսի Հանրապետության նախագահ՝
	Ղազախստանի Հանրապետության նախագահ՝
	Ղրղզստանի Հանրապետության նախագահ՝
	Ռուսաստանի Դաշնության նախագահ՝



